# SUSITARIMAS Nr. 1 DĖL PAPILDOMŲ DARBŲ

**PRIE SUTARTIES NR. S-226**

2024-08-26

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**UAB „Gatas“,** atstovaujama šį dokumentą pasirašančio įgalioto bendrovės darbuotojo (toliau -

# Rangovas)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

# Šalys, atsižvelgdamos į tai, kad:

1. 2023-03-17 Šalys sudarė pirkimo sutartį Nr. S-226 (toliau – **Sutartis**), projekte „Tiltų ir viadukų, esančių valstybinės reikšmės keliuose, paprastojo remonto aprašų parengimas ir darbų atlikimas. II dalis. Kelio Nr. 4221 Švėkšna–Bliūdsukiai–Šyliai tilto per Šūstį 14,29 km paprastojo remonto aprašo parengimas ir darbų atlikimas“ (toliau – Projektas);
2. Sutarties pagrindu Rangovas UAB „Gatas“ įsipareigojo parengti Kelio Nr. 4221 Švėkšna– Bliūdsukiai–Šyliai tilto per Šūstį 14,29 km paprastojo remonto aprašą, atlikti numatytus statybos darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu pradėjus statybos darbus, pašalinus gruntą ties tilto atrama Nr. 2, buvo nustatyta, kad šios atramos apatinė įstriža apibetonuota dalis, kurią buvo numatyta remontuoti įrengiant armatūros karkasą iš vienos pusės ir apibetonuojant, yra atitrūkusi nuo pagrindinės atramos konstrukcijos ir esamas betonas yra blogos kokybės. 2023 m. spalio 6 d. įvykusios Objekto (vietos) apžiūros metu, statybos dalyvių atstovai nutarė, jog „Dabartiniai projekto sprendiniai galimai neužtikrina atramos Nr. 2 laikomosios galios, todėl projektuotojai turi iš naujo įvertinti projektinio sprendimo tinkamumą dėl saugumo užtikrinimo eksploatuojant tiltą”. Apžiūros rezultatai įforminti Objekto (vietos) apžiūros akte Nr. 1. Projekto įgyvendinimo metu, atsižvelgiant į objekto apžiūros metu nustatytą atramos būklę, buvo svarstyti ir vertinti keli tilto atramos Nr. 2 remonto variantai. Statybos dalyviams priėjus vieningą nuomonę, Rangovas 2024 m. liepos 12 d. raštu Nr. 124 pateikė tokį projektinio sprendinio patikslinimą: „Gelžbetoninė tarpinė atrama Nr. 2 remontuojama, nuardant atskilusią apatinę dalį, į liemenį ir kolonas gręžiant horizontalius ≥15 cm ilgio 12 mm lizdus, į kuriuos užinkaruojami armatūros strypai, apjungiant į karkasus (S500) ir užpilami betonu (C30/37 XC4/XD1/XF2). Atramos remonto platinama dalis įrengiama ant mineralinių medžiagų 0/32 mišinio h=20 cm sutankinto pagrindo“, dėl ko atsirado poreikis atlikti papildomus darbus (patvirtintame Darbų pakeitimo akte Nr. 1, **Priede Nr. 1** ), kurių kaina sudaro **16 682,79 Eur be PVM**;
4. Sutarties 125 punktu, Šalys susitarė dėl galimybės pakeisti Sutarties kainą dėl atsiradusių papildomų darbų;

Šalys, remdamosi Sutarties XI skyriaus „Papildomi darbai ir neatliekami darbai. Sutarties keitimo tvarka“ nuostatomis, sudaro šį susitarimą dėl papildomų darbų (toliau – **Susitarimas**), kuriuo susitaria dėl toliau nurodytų sąlygų:

* 1. Šalys susitaria dėl papildomų darbų atlikimo ir jų apmokėjimo:
     1. viso papildomų darbų kaina su PVM yra 20 186,18 Eur (dvidešimt tūkstančių vienas šimtas aštuoniasdešimt šeši eurai 18 ct).
     2. papildomų darbų kaina be PVM yra 16 682,79 Eur (šešiolika tūkstančių šeši šimtai aštuoniasdešimt du eurai 79 ct).
     3. 21 proc. PVM yra 3503,39 Eur (trys tūkstančiai penki šimtai trys eurai 39 ct).
  2. Šalys, atsižvelgusios į papildomą susitarimą prie Sutarties dėl papildomų darbų, susitaria pakeisti

Sutarties 12 punkte numatytą Sutarties kainą ir išdėstyti punktą nauja redakcija:

„12. Sutarties kaina, įvertinus papildomą susitarimą Nr. 1 (šis Susitarimas), yra 225 408,70 (du šimtai dvidešimt penki tūkstančiai keturi šimtai aštuoni eurai 70 ct) Eur su PVM. Į Sutarties kainą įskaičiuoti visi mokesčiai ir kitos išlaidos, susijusios su Sutarties vykdymu. Sutarties kainos sudėtinės dalys:

* 1. Sutarties 8.1 punkte nurodytų darbų kaina be PVM 11 020,00 eurai (vienuolika tūkstančių dvidešimt eurų 00 ct);
  2. Sutarties 8.2 punkte nurodytų darbų kaina be PVM 175 268,18 eurai (vienas šimtas septyniasdešimt penki tūkstančiai du šimtai šešiasdešimt aštuoni eurai 18 ct);
  3. 21 proc. PVM – 39 120,52 Eur (trisdešimt devyni tūkstančiai vienas šimtas dvidešimt eurų 52

ct).“

* 1. Šalys susitaria, kad dėl papildomų darbų yra suteikiamas 32 kalendorinių dienų papildomas darbų

atlikimo terminas.

* 1. Rangovas įsipareigoja, pagal šiame Susitarime patikslintą Sutarties kainą, atitinkamai pakeisti

Sutarties sąlygų įvykdymo užtikrinimo priemonės sumą.

* 1. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
  2. Sutarties sąlygos, kurios nėra aptartos kaip keičiamos Susitarimu, lieka nepakeistos galioti

Sutarties galiojimo laikotarpiu.

* 1. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje

nustatytą Sutarties galiojimo terminą.

* 1. Susitarimas yra neatskiriama ir sudėtinė Sutarties dalis.
  2. Susitarimo priedai:
     1. Priedas Nr. 1 - Darbų pakeitimo aktas Nr. 1

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas [info@vialietuva.lt](mailto:info@vialietuva.lt)  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės  darbuotojas | RANGOVAS  **UAB „Gatas“**  Dariaus ir Girėno g. 19, LT-02184 Vilnius  Įmonės kodas 125718917 El. p. [info@gatas.lt](mailto:info@gatas.lt)  A.s. Nr. LT37 7180 3000 1146 7332  AB Šiaulių banko Vilniaus filialas  Dokumentą pasirašantis įgaliotas bendrovės  darbuotojas |